السلام عليكم
شون الشباب ان شاء الله بخير
ورود اريد اسوي شبكة انترنت داخل المنزل واريد مشورتكم بهل خصوص
عندي تلث اجهزة واحد لابتوب وثنين دسكتوب
ساحبين انترنت من شركة ايرث لنك عن طريق نانو ستيشن 5
طبعاً من أسأل البروفايدر مالتي شون اربطهم سوة واوصللهم انتارنت يكلي .. هااا .. ما اعرف !!
لازم كل واحد على حدة واربط فيشة وشيل فيشة لحد مال الفيش راح يتلفن وتعال اكبسهن من جديد
عموماً
بحوشنة بالانترنت وعرفنة انه ممكن اشير الانترنت على اكثر من جهاز عن طريق راوتر اكسس بوينت .. عن طريقة اكدر اطب للنت عبر اللابتوب عن طريق الوايرلس او من الدسكتوب عن طريق اللان
بس عندي سؤال اريد اتأكد حولة
وهو
اشتراك الايرث لنك يوزر وباسورد عن طريق البرود باند او الي اسمه pppoe إذا آني مغلطان
فبهذه الحالة ممكن افتح انترنت طبيعي إذا خليت اليوزر والباسورد بالراوتر لو اليوزر ولباسورد اندخلة من وحدة من الاجهزة وراح يفتح للبقية لو شلون ؟
بمعنة آخر .. آلية الدخول للنت من الاجهزة الثلاث عن طريق الراوتر شلون لأن من الي سمعتة وقريتة هاي الشغلة ممكنة بس ملكيت توضيح او شرح للطريقة ؟؟
وممنون الكم مقدماً